钦定古今图书集成/理学汇编/文学典/第103卷 > 陈铎
## 钦定古今图书集成/理学汇编/文学典/第103卷 > 陈铎

按《列朝诗集》，“铎字大声，下那人。家于金陵，雅宁伯文
之曾孙，都督政之孙。以世袭官指挥。风流倜傥，以乐
府名于世。所为散套，稳协流丽，被之丝竹，审宫节羽，
不差毫未。居第之南，有秋碧轩七一居，精洁绝尘，通
人胜流过从谈䜩。山水仿沈启南，自为诗题其上。”人
知大声善乐府，不知其能画，又不知其工于诗也。成
化中，江阴卞华指序其《香月亭》诗，以为“用意和平，不
务雕刻，深入虞、杨、范、揭之间奥，而渐登盛唐作者之
楷梯。”广陵张佐曰：“大声屏纨绮之习，耽于吟咏，其于
经传子史，百家九流，莫不贯穿。尝见《可斋乐府》有‘甲
乙交叉’之句，出于《珞琭子消息赋》，非但求为押韵，而
拾此成语，贯之词意，不加雕琢，非所”蕴渊博能尔哉！
周晖《金陵遗事》载其《齐居》诗云：“晚树低分别，春云淡
隔城。”《夜行》云：“山月巧窥人影瘦，夜凉先向房衣生。”《送
毛都督》云：“刁斗夜严山月冷，旌旗晴散夜云平。”皆可
诵也。又有景卿，字梦弼，善小景花草，自写杏花，题一
绝句，甚佳。今白下无知之者矣。